**GUVERNUL REPUBLICII MOLDOVA**

HOTĂRÎREnr.\_\_\_\_\_

din \_\_\_\_\_\_\_\_\_\_\_\_\_\_\_\_\_\_2015

Chişinău

**Cu privire la reorganizarea unor instituţii**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

În temeiul art. 2 şi art. 29 din Legea ocrotirii sănătăţii nr. 411–XIII din 28 martie 1995 (Monitorul Oficial al Republicii Moldova, 1995, nr. 34, art. 373), art. 69 Cod Civil al Republicii Moldova nr. 1107–XV din 06 iunie 2002 (Monitorul Oficial al Republicii Moldova, 2002, nr. 82–86, art. 661), art. 27 lit. f) şi art. 32 al Legii privind administraţia publică centrală de specialitate nr. 98 din 04 mai 2012 (Monitorul Oficial al Republicii Moldova, 2012, nr. 160–164, art. 537), precum şi în scopul îmbunătăţirii activităţii, eficientizării managementului, optimizării şi fortificării Institutului de Medicină Urgentă, Guvernul,

**HOTĂRĂŞTE:**

**1.** Se acceptă propunerea Ministerului Sănătăţii privind reorganizarea Institutului de Medicină Urgentă prin fuziune (absorbţie) a Spitalului Clinic de Traumatologie şi Ortopedie şi a Spitalului Clinic de Boli Infecţioase „Toma Ciorbă”.

**2.** Ministerul Sănătăţii:

1) va crea, în termen de o lună, comisia de reorganizare a instituţiilor nominalizate;

2) va asigura, prin intermediul comisiei de reorganizare, absorbţia instituţiilor nominalizate în modul stabilit de legislaţie şi transmiterea patrimoniului de la Spitalul Clinic de Traumatologie şi Ortopedie şi Spitalul Clinic de Boli Infecţioase „Toma Ciorbă” către Institutul de Medicină Urgentă, conform prevederilor Regulamentului cu privire la modul de transmitere a întreprinderilor, organizaţiilor, instituţiilor de stat, a subdiviziunilor lor, clădirilor, edificiilor, mijloacelor fixe şi altor active, aprobat prin Hotărîrea Guvernului nr. 688 din 9 octombrie 1995 (Monitorul Oficial al Republicii Moldova, 1996, nr. 10, art. 45), cu modificările şi completările ulterioare;

3) va elabora şi va aproba, în modul stabilit, regulamentul, structura şi efectivul–limită al Institutului de Medicină Urgentă.

**3.** Disponibilizarea personalului în urma reorganizării Institutului de Medicină Urgentă, Spitalului Clinic de Traumatologie şi Ortopedie şi a Spitalului Clinic de Boli Infecţioase „Toma Ciorbă” se va efectua în conformitate cu legislaţia muncii în vigoare.

**4.** Agenţia Relaţii Funciare şi Cadastru va asigura modificarea documentaţiei cadastrale, în conformitate cu prevederile prezentei hotărîri.

**5.** În compartimentul II din anexa nr. 3 la Hotărîrea Guvernului nr. 397 din 31 mai 2011 „Pentru aprobarea Regulamentului privind organizarea şi funcţionarea Ministerului Sănătăţii, structurii şi efectivului–limită ale aparatului central al acestuia” (Monitorul Oficial al Republicii Moldova, 2011, nr. 95, art. 458), poziţiile 15 şi 16 se exclud.

**PRIM MINISTRU Valeriu STRELEŢ**

Contrasemnează:

Ministrul sănătăţii Ruxanda GLAVAN

Ministrul justiţiei Vladimir CEBOTARI